Document ID: 32006L0078

KOMMISSIONENS DIREKTIV 2006/78/EF
af 29. september 2006
om tilpasning til den tekniske udvikling af bilag II til Rådets direktiv 76/768/EØF om indbyrdes tilnærmelse af medlemsstaternes lovgivning om kosmetiske midler
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (1), særlig artikel 8, stk. 2,
efter høring af Den Videnskabelige Komité for Kosmetiske Produkter og andre Forbrugsvarer end Levnedsmidler, og
ud fra følgende betragtninger:
(1)
Det er forbudt at lade animalske biprodukter henhørende under kategori 1-materiale eller kategori 2-materiale i henhold til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (2), indgå i produktionskæden for tekniske produkter såsom kosmetiske midler. De restriktioner for bestanddelenes oprindelse, der således er pålagt kosmetiske midler, der fremstilles i Fællesskabet, bør udvides til at omfatte importerede midler.
(2)
Da specificeret risikomateriale som defineret i bilag V til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3) henhører under kategori 1-materiale som omhandlet i forordning (EF) nr. 1774/2002, er henvisningen til ovennævnte bilag i løbenummer 419 i bilag II til direktiv 76/768/EØF ikke længere nødvendig.
(3)
I overensstemmelse med artikel 22, stk. 1, i forordning (EF) nr. 999/2001 finder bestemmelserne i del A i bilag XI til forordningen anvendelse indtil datoen for vedtagelse af en afgørelse i overensstemmelse med artikel 5, stk. 2 eller 4, hvorefter forordningens artikel 8 og bilag V finder anvendelse.
(4)
Direktiv 76/768/EØF bør derfor ændres i overensstemmelse hermed.
(5)
Foranstaltningerne i dette direktiv er i overensstemmelse med udtalelse fra Det Stående Udvalg for Kosmetiske Produkter -
UDSTEDT FØLGENDE DIREKTIV:
Artikel 1
I bilag II til direktiv 76/768/EØF affattes løbenummer 419 således:
»419.
Kategori 1-materiale og kategori 2-materiale som defineret i hhv. artikel 4 og 5 i Europa-Parlamentets og Rådets forordning (EF) nr. 1774/2002 (4) samt bestanddele fremstillet heraf.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. marts 2007. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 3
Dette direktiv træder i kraft på tredjedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 29. september 2006.

Labels: 0
1
17
15